Selv om kalenderen siger sommer, så bliver søndagen en blæsende og kold fornøjelse. - Det er en grå omgang med en front, der bevæger sig hen over Danmark med mange byger. Det bliver småtterier både først og sidst på dagen (med mindre byger, red,), fortæller Thomas Mørk fra TV2 Vejret. En gråvejrsdag med en del regnbyger, der især rammer i det nordjyske, er det, vi kan forvente. Op ad dagen kan solen kigge forbi, når der kommer lidt sprækker i skydækket. -	Til aften kan der komme lidt regn, men det bliver mindre og mindre, selv om der kan være lidt skyer fortsat, lyder det fra Thomas Mørk. Alt ialt en blæsende og kølig sommerdag med temperaturer på under 20 grader. Til gengæld vil vi efter søndagens spredte regnbyger gå ind i en periode, hvor der næsten ikke vil falde nedbør. Faktisk bliver Danmark, sammen med nogle af vores nabolande, formentlig et af de tørreste steder i hele Europa de næste knap ti dage. Det skriver tv2.dk . VEJRUDSIGT: Thomas Mørk fra TV2 Vejret giver dig søndagens vejr:
Ustadigt sommervejr med temperaturer på under 20 grader er i vente til Nordjylland søndag.